google/wiki40b huggingface dataset:
Bodajbo

Vitim-hendelsen

En mystisk hendelse kalt Vitim-hendelsen fant sted 25. september 2002 i nærheten av byen. Den antas å ha vært forårsaket av et nedslag av en bolid eller en kometkjerne.
Arthur O'Shaughnessy

Liv og virke

Som syttenåring, i juni 1861, fikk han arbeid som transkribent i biblioteket ved det britiske museum, angivelig med Edward Bulwer Lyttons hjelp. To år senere fikk han en assistentstilling i naturhistorieavdelingen, hvor han spesialiserte seg i iktyologi. 
Hans sanne lidenskap var imidlertid litteratur. Han utga sin første diktsamling, An Epic of Women, i 1870. Den ble fulgt av en ny utgivelse i 1872 og ytterligere en i 1874. Etter at han giftet seg, tretti år gammel, publiserte han ingen nye diktsamlinger. Et siste bind med dikt fra hans hånd, Songs of a Worker, ble utgitt posthumt i 1881.
Billedkunstnerne Dante Gabriel Rossetti og Ford Madox Brown tilhørte O'Shaughnessys vennekrets, og kvinnen han giftet seg med i 1873, Eleanor Marston, var datter av forfatteren John Westland Marston og søster til dikteren Philip Bourke Marston. I samarbeid med sin hustru skrev O'Shaughnessy en barnebok med tittelen Toy-land (1875). Paret fikk to barn, hvorav begge døde som små. Eleanor døde i 1879; O'Shaughnessy to år senere.
I sin samtid var O'Shaughnessy en forholdsvis ukjent poet, men i løpet av 1900-tallet fikk diktene hans betydelig popularitet. I antologien The Golden Treasury erklærer Francis Turner Palgrave at av moderne poeter hadde O'Shaughnessy, trass den begrensede produksjonen, et talent som sto tilbake kun for Tennysons.
Volleyball under Sentralamerikanske og karibiske leker 2014

Volleyball under Sentralamerikanske og karibiske leker 2014. Volleyball var en av flere sporter i de tjueandre sentralamerikanske og karibiske leker som ble arrangert i Veracruz i Mexico i perioden 14. til 30. 2014. Det var tjueførste gangen som volleyball var med i de sentralamerikanske og karibiske leker. Det var to turneringer, en for menn og en for kvinner, Den dominikanske republikk vant begge.
Hlukhiv

Hlukhiv (ukrainsk Глухів) eller Glukhov (russisk Глухов) er en historisk by i Sumy oblast i Ukraina, like ved grensen til Russland. Byen har omkring 35.000 innbyggere. Den ligger nær Tsjervone Pustohorod flybase.
Byen var tidligere hovedstad i Det kosakkiske hetmanatet.
Michel Teretschenko, fransk barnebarn av Mikhail Teresjtsjenko, ble i 2015 ordfører i byen og fikk ukrainsk statsborgerskap.
Zoncolan

Zoncolan ASA er et norsk investeringsselskap. Det ble etablert i januar 2007 etter en fisjon fra Media & Research Group ASA, hvor man skilte ut finansielle aktiva og investeringer. Selskapet ble notert på Oslo Axess den 15. juni 2007, med tickeren ZONC. I 2015 ble selskapet kjøpt opp av Ousdal AS.
Rosmaninhal

Rosmaninhal er et freguesia (sogn) med om lag 700 innbyggere i kommunen Idanha-a-Nova i det portugisiske distriktet Castelo Branco.
Fedor von Bock

Bakgrunn

Bock var født inn i en aristokratisk prøyssisk protestantisk familie med militær bakgrunn helt tilbake til Hohenzollerne. Han var gjennom moren også i slekt med Erich von Falkenhayn.
Han fikk en tradisjonell prøyssisk utdannelse, som la vekt på Preussens militaristiske tradisjoner. Han ble offiser 18 år gammel etter abitur ved Preußische Hauptkadettenanstalt i Berlin-Lichterfelde og fullført kadett-utdanningen ved den keiserlige garden i Potsdam og ble utnevnt til Sekondeleutnant.

Første verdenskrig og mellomkrigstiden

Ved utbruddet av første verdenskrig hadde Bock avansert til hauptmann. Han tjenestegjorde ved generalstaben og som bataljonskommandør. 30. desember 1916 ble han utnevnt til major, og 1. april 1918 ble han tildelt Pour le Mérite. Etter krigen gikk Bock inn i det nyopprettede Reichswehr og avanserte etter hvert videre i gradene.
Under Anschluss hadde Bock kommandoen over styrkene som rykket inn i Wien, og senere hadde han kommandoen over styrkene som rykket inn i Tsjekkoslovakia.

Andre verdenskrig

Under felttoget i Polen i 1939 leder Bock Armégruppe Nord under forberedelsene, invasjonen og erobringen av Polen. Bocks oppgave var å slå ut det polske forsvaret nord for Wisła, herunder å knytte Øst-Preussen til Tyskland, hvilket han lyktes med.
Bock var under angrepet på Nederland, Belgia og Frankrike 10. mai 1940 sjef for Armégruppe B. Dette var den nordligste armegruppen av tilsammen tre. De andre armegruppene ble ledet av Gerd von Rundstedt og Wilhelm Ritter von Leeb. Bock hadde også en fremtredende rolle under invasjonen av Sovjetunionen som sjef for Armégruppe Sentrum. Han ble avskjediget fra stillingen i desember 1941 da Den røde armés motoffensiv tvang armégruppen hans til retrett. 
Etter Walter von Reichenaus død 17. januar 1942 overtok Bock som sjef for Armégruppe Sør i Sovjetunionen, men ble den 17. juli samme år nok en gang fratatt kommandoen av Hitler, som var misfornøyd med armégruppens fremrykkingstempo.
Bock ble i hemmelighet sendt hjem til Berlin, der han hadde ordre om å holde en lav profil. Han fikk ingen ny kommando. Etter Adolf Hitlers selvmord ønsket han å dra til Flensburg hvor Tysklands nye fører, storadmiral Karl Dönitz, hadde etablert sitt hovedkvarter. Planen var å melde seg til tjeneste for Dönitz. Det rakk han aldri, for i Schleswig-Holstein ble bilen hans truffet av maskingeværild fra angripende britiske jagerfly 3. mai 1945. Bocks kone og datter ble drept momentant. En livstruende skadet Bock ble bragt til sykehus, der han døde dagen etter.
Blomreina gravplass

Blomreina gravplass er en gravlund i Førde kommune i Sogn og Fjordane. Den ligger på Vie øst for Førde sentrum, litt vest for fylkesvei 484 og sør for Førde sentralsjukehus.
Gravplassen (opprinnelig titulert som kirkegård) stod ferdig i 2004 og avlaster kirkegården ved Førde kirke, som er på det nærmeste full. Gravplassen, som er utformet av Grindaker landskapsarkitekter, omfatter 47 dekar. Den har et mindre urnefelt, men ellers hovedsakelig kistebegravelser. Gravplassen er omgitt av en steinmur, og ved inngangen står et klokketårn.
Blomreina gravplass ble tildelt Førde kommunes byggeskikkpris for 2013.
Andreas Yngvesson

Karriere

Yngvesson startet karrieren i Alnö IF, og gikk i 1996 til GIF Sundsvall. I 1997 gikk Yngvesson til AIK, hvor han ble til året etter. Yngvesson var med å vinne cupen i Sverige i 1997.
Yngvesson ble i 2002 hentet til Malmö FF, etter at han hadde hatt et nytt opphold i GIF Sundsvall. hvor han i 2004 ble svensk mester med klubben.
Yngvesson gikk til Landskrona BoIS 1. juli 2005, og til 4.-divisjonsklubben BK Näset, hvor han avsluttet karrieren, i januar 2007.
En himmel full av stjerner

Handling

Ut fra to vanlige personers ide og drømmen om å bli kjendis, danner de broderskapet Furore der alle kan bli kjendis på liksom. Alle medlemmene i broderskapet inntar alle rollene som utgjør alt fra kjendiser til journalister og fans som dukker opp under deres lek. Etter hvert som broderskapet vokser og reglene blir strengere og strengere, får media vite om gruppen og begynner helvete når den virkelige verden lokke medlemmene i broderskapet med virkelig oppmerksomhet.

Tolkning

En himmel full av stjerner er tolket som en parodi på mange av dagens menneskers behov å bli noe stort, rik og berømt gjennom å delta på reality-programmer. Romanen setter også en del spørsmålstegn ved denne "reality"-kulturen og medienes rolle rundt realitybølgen der de er opptatt å skape A, B og C kjendiser for å tjene penger til deres virksomhet.

I Norge

I Norge ble romanen første gang utgitt i 2004 på Cappelen forlag.

Annet

I januar 2007 avstedskom denne boka et teaterstykke med samme tittel.
Romanens tittel En himmel full av stjerner er lånt fra Lillebjørn Nilsens sangtekst Barn Av Regnbuen
Radio Drammen

Radio Drammen er en lokalradio for Drammen (og omegn). Den ble stiftet i 2003. Radio Drammen tok over etter Radio Aktuell, da Jærradiogruppen kjøpte seg inn i radiokanalen med 80%. Jærradiogruppen eier fra før av rundt 30 lokalradioer og er den største lokalradiokjeden i Norge. Radio Drammen skiftet i 2008 navn til  Radio POWER, men fra nyttår står de uten radiokonsesjon for videre drift.
Radio Drammen sender på frekvens 107,0 – 105,0 – 104,6. De deler frekvens med Radio Sju og Radio Filadelfia (Drammen).
Villa del Casale

Det norske bidrag

Professor Hans Peter L'Orange fattet interesse  etter å ha lest bildeboken av  arkeologen Gino Venicio Gentili som i tiden 1950-59 foretok den siste store gravingen her.  
Med Ejnar Dyggve mente L'Orange at dette er et seremonielt palass brukt til glorifisering av Maximian som rådet på den tiden, og at Gentili var på gli til å godta denne tesen.
Så skrev L'Orange utfyllende i 1955, at mosaikkene har  «et eiendommelig preg av krise, av febril forløsning, av undergangens angst og kramper og oppbruddets nye horisonter», han tenker da på krisen i det tredje århundret.
Her hjemme uttalte Johan Fredrik Michelet i bokanmeldelsen at «vi bør ikke bare gratulere professor L'Orange med denne bragden, men også gratulere  oss selv med L'Orange», før han etterlyste det som tre år senere ble Det norske institutt i Roma.
Senere er forskerne delt i hvorvidt mannen på golvet (en jeger) er Maximian eller bare en lokal helt.
I går kveld

I går kveld er et musikkalbum med Karianne Arntzen Band, utgitt i 2007. Dette er bandets første plateutgivelse.
Flybillett

En flybillett er dokument som et flyselskap eller et reisebyrå utsteder for å bekrefte at vedkommede har kjøpt plass på et fly. Dette dokumentet brukes så til å få et boardingpass på flyplassen. Med boardingpasset og billetten har passasjeren lov til å gå ombord i flyet.
Det er to typer flybilletter, eldre type (nå avleggs) med kuponger, omtalt som papirbillett, og de nå vanlige elektroniske billetter, omtalt som en e-billett.

Erstatning for papirbilletter

IATA annonserte den 1. juni 2008 at IATA-selskaper ikke lenger ville utstede papirbilletter.
En billett er vanligvis bare gyldig for det selskap som utstedte billetten. Likevel kan selskapet skrive (endorse) på billetten at den kan aksepteres av andre selskaper, enten på standby basis, eller med bekreftet plass. Vanligvis er billetten utstedt for en spesifikk tur. Det er også mulig å kjøpe "åpen billett" som gir adgang til reise med et hvilket som helst selskap som flyr mellem de destinasjoner som er oppført på billetten. En slik billett er vanligvis noe mer kostbar enn den som gjelder for en spesifikk flight. Noen billetter er refunderbare. Likevel, de rimelige billettene er oftest ikke refunderbare og kan også ha andre restriksjoner
Selskapene har alle en stadarisert kode på to bokstaver. For eksempel Thai Airways har TG. SAS har SK. Avreise- og ankomstby er oppført med sine IATA-flyplasskoder. München er MUC og Bangkok er BKK, Oslo er OSL. Disse koder er fastsatt av IATA.
Bare en person kan bruke samme billett. Hvis flere reiser sammen (gruppereiser/selskapsreiser) blir billettene lenket samnen med samne identifikasjon eller reservasjonsnummer hvis billettene kjøpes samtidig. Hvis ikke kan de fleste selskaper kryss-sjekke i sitt reservasjonsystem, slik at alle i en gruppereiese får sitte samlet, (såfremt det er plass i flyet)
Kongsberg Spel- og dansarlag

Kongsberg Spel- og dansarlag (stiftet 7. februar 1943 under navnet Kongsberg Spelemannslag) er en folkemusikk- og dansegruppe lokalisert i Kongsberg.
Du er min alene

Handling

Forfatteren Richard treffer den vakre Ellen på et tog. Uvitende om at hun allerede er forlovet gifter han seg med henne. Snart viser det seg dog at hun har en mørk og manipulativ side som han ikke har sett. Ellen er sykelig sjalu og gjør hva som helst for å kvitte seg med rivalene for sin manns kjærlighet, både ekte og innbilte.
Ranheim til topps

Løyperekord

I 2010 ble startpunkt for lang løype endret, og løypa ble samtidig noe lenger som et resultat av omlegging av vei på Ranheim.
Petter Northug satte i 2015 gjeldende løyperekord i den nye løypa med 24.39 min. I 2017 fikk Kristian Engen Forbord oppgitt sluttid som var raskere enn Northugs gamle rekord, men denne er underkjent av arrangøren, siden de i etterkant oppdaget at start- og stoppeklokker ikke var synkronisert. Anne Nevin har kvinnerekorden (27.25) fra 2013, og tangerte denne tiden da hun vant i 2015.
Skiløperen Didrik Tønseth har rekorden i den gamle løypa, som ble løpt fram til 2009. Tønseth var 17 år da han løp inn til 23.49 i 2008. Bente Aarflot hadde rekorden i den gamle løypa med tiden 29.12.
Serbia under VM i friidrett 2013

Resultater

(q – kvalifisert, NM – ikke noe gyldig resultat, SB – årsbeste)
Niels Hansen-Steen

Niels Hansen-Steen var en norsk styrmann som mottok medaljen for borgerdåd i gull i 1861. Han fikk også den danske kong Fredriks VIIs Redningsmedalje.
De to utmerkelsene fikk styrmannen for at han hadde spilt en sentral rolle under berging av passasjerer og besetning fra den britiske hjuldamperen "SS Arctic" som havarerte på den jyske vestkyst i oktober 1860 etter å ha blitt rent i senk av den mye mindre propell-drevne "SS Vesta". Hansen-Steen er den eneste nordmann som er hedret med begge disse medaljene. Senere fikk han også deltakermedaljen for å ha vært med i den dansk-tyske krig i 1864.
Fridtjovhamna

Fridtjovhamna er en 2,5 km bred bukt på nordsiden av Van Mijenfjorden like før Bellsund, sørvest i Nordenskiöld Land på Spitsbergen, Svalbard. Bukta avgrenses i vest av Hamnodden og Akselsundet], og i øst av Kapp Schollin. Utenfor strekker Akseløya seg sørover. Innerst i denne bukta ligger Fridtjovbreen helt ut i bukta, med bekslende brefront. Bukta ligger i Nordenskiöld Land nasjonalpark.
Seven Sisters Road

Seven Sisters Road er en viktig forbindelsesvei i London. Den ble anlagt i 1833 i det som da var landsbygd for å forbinde Tottenham med Holloway.
Veien går fra krysset med A1 i Holloway, forbi Finsbury Park og gjennom Manor House, gjennom Lea Valley og så til Tottenham High Road (A10).
Kålvekster

Kålvekster De vanlige matnyttige kålvekster (Brassicaceae L.) som blir dyrket her i landet i dag er hodekål, blomkål, brokkoli, rosenkål, kinakål, savoikål, grønnkål, kålrot og nepe. De fleste kålvekster er toårige vekster, som utvikler den matnyttige delen det første året og blomstrer det andre året. Unntatt er blomkål og brokkoli som er ettårige og hvor den matnyttige delen er blomsten.
Den matnyttige delen hos kålvekstene en oppsvulmet endeknopp hos hodekål, sideknopper ved bladfeste hos rosenkål, blad hos grønnkål, blomsterstand hos blomkål og brokkoli, oppsvulmet stengelhals hos knutekål, og oppsvulmet rothals hos kålrot og nepe. Kålvekstene trives best i et kjølig klima, og er spesielt viktige grønnsakslag i den tempererte sonen på den nordlige halvkule. I varme land blir kålvekster ofte dyrket i den kalde årstiden FAGINFO nr. 16/1993 fra SFFL: Navn på grønnsaker og krydderplanter.

Kilder

http://www.nb.no/nbsok/nb/fb3ef8398c9dedb80933eb8d48567390?index=1#0
The Feynman Lectures on Physics

The Feynman Lectures on Physics av Richard Feynman er en innføringsbok om moderne fysikk, inkludert informasjon om matematikk, klassisk fysikk, kvantefysikk, og relasjonene mellom fysikk og andre vitenskapelige grener.
Seks av kapitlene ble senere samlet i boken Six Easy Pieces: Essentials of Physics Explained by Its Most Brilliant Teacher og seks av de mer avanserte delene i boken Six Not-So-Easy Pieces: Einstein's Relativity, Symmetry and Space-Time.
Verket er delt i tre bind, der det første hovedsakelig omhandler mekanikk, stråling og termodynamikk, det andre omhandler elektromagnetisme og elektrodynamikk og det tredje kvantemekanikk.

Bakgrunn

I 1960 var Richard Feynman allerede en kjent vitenskapsmann. Hans forskning og oppdagelser innen fysikk hadde ført til flere interessante resultater og anvendelser i mange fundamentale teorier. Blant annet ble han tildelt Nobelprisen i fysikk i 1965 for sitt arbeid innenfor kvanteelektrodynamikken.
Samtidig som Feynman var på toppen av sin karriere, var hans kolleger ved Caltech bekymret over kvaliteten på introduksjonskursene som ble tilbudt laveregradsstudentene. Spesielt følte man at disse kursene ble kjedelige og monotone og at moderne og spennende oppdagelser ble holdt fra studentene.
Som følge av dette satte man seg på Caltech mål om at de første kursene i fysikk skulle bli mer spennende og skape engasjement hos studentene.
Feynman svarte ja til å holde et introduksjonskurs, men kun én gang. Caltech tok opp alle forelesninger på bånd og fotograferte tavlene han brukte. Basert på disse opptakene satte en gruppe forskere og studenter sammen The Feynman Lectures on Physics.
Tenaska Virginia kraftverk

Tenaska Virginia kraftverk er et varmekraftverk i delstaten Virginia i det østlige USA. Det har en installert produksjonskapasitet på 885 MW, fordelt på 3+1 turbiner med kogenerasjon. Operatør er Tenaska Energy. Utstyret er hovedsakelig levert av General Electric og Deltak.
Anlegget ble bygget ut i årene 2000–2004. Brenselkilden er naturgass og råolje.
Gibraltars geografi

Flora og fauna

Over 500 forskjellige arter av blomsterplanter vokser på Gibraltar. En av dem, Gibraltar candytuft (Iberis gibraltarica), er endemisk til området. Av trærne som vokser vilt her, er oliven og furu de vanligste.
Mesteparten av det øvre området er dekket av et naturreservat, som er hjem for 230 Gibraltarmagoter, de eneste viltlevende apene i Europa. Disse besøker av og til også byområdene. Nylige genetiske studier og historiske dokumenter antyder at de også befant seg på Gibraltar før området ble tatt av britene. En overtro lik den rundt ravnene i Tower of London sier at dersom apene noen gang forlater Gibraltar vil britene også gjøre det. Andre pattedyr på øya er kaniner, rødrever og flaggermus. Delfiner og hvaler er et vanlig syn i Gibraltarbukta. Trekkfugler er veldig vanlige.
Norgesmesterskapet i alpint 1987

Norgesmesterskapet i alpint 1987 var det norske mesterskapet i alpin skiidrett. Mesterskapet ble arrangert i Tromsø fra 25. februar til 1. mars.
Nedyalko Yordanov

Biografi

Jordanov tok avsluttende eksamen i sin hjemby. I 1962 avsluttet han sitt studie av bulgarsk filologi ved Universitetet i Sofia. I det påfølgende år underviste han i litteratur i Malko Tarnowo. Mellom 1983 og 1990 var han direktør ved Andriana Budewska-teatret i Burgas. Ved siden av dette var Jordanov redaktør av tidsskriftet More (bulg. Море; betyr hav) fra 1980 til 1988. Mellom 1990 og 1999 var han regissør ved teatret Wasraschdane i Sofia.
Erigone psychrophila

Utseende

Erigone psychrophila er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Zelentsjukskaja vannkraftverk

Zelentsjukskaja vannkraftverk er et vannkraftverk i området Karatsjajevo-Tsjerkessia i det nordlige Kaukasus, Russland. Installert effekt er 320 MW. Utbyggingen startet i 1995 og anlegget stod ferdig i 1999, med utvidelser til 2010. Dette er et såkalt pumpekraftverk med to vannmagasiner – et øvre ovenfor kraftstasjonen, og et nedre nedenfor.
Hammondsport

Hammondsport er en landsby i Steuben County, New York, USA. Folketallet var 731 i folketellingen år 2000.Hammondsport ligger nær byen Urbana, nordøst i Bath, New York.

Historie

Landsbyen ble bosatt av Lasarus Hammond rundt 1827 og formelt 
stiftet i 1856. Landsbyen ble senere et senter for vin-bransjen i New York.
Den amerikanske motorsykkel-konstruktør og produsent, og en anerkjent ekspert på bensinmotorer Glenn Hammond Curtiss ble født i Hammondsport i 1878 og ble boende der. Hammondsport er også kjent i forbindelse med utvikling av fly og sjøfly, som ble gjennomført i Hammondsport hvor Curtiss hadde sluttet seg til Alexander Graham Bell og andre i Aerial Eksperiment Association.
I 1921 kjøpte fem lokale menn en tretønnefabrikk like sør for den nåværende D. W. Putnam Wine Company, og kallte den Aerial Service Corporation. To av disse mennene, Henry Kleckler og William Chadeayne var tidligere med i Curtiss Aeroplane Company som ble grunnlagt av Curtiss. I dag, er dette selskapet kjent som Mercury Corporation.

Mer informasjon

En av Hammondsports nåværende vinprodusenter, Pleasant Valley Wine Company som ble grunnlagt i 1860  ble utpekt USA Limt Vingård Nr 1. Den
har åtte bemerkelsesverdig steinbygninger som er oppført i det Nasjonale registeret over historiske steder.
Landsbyen er også kjent som«Luftfartens vugge». Her holder Glenn H. Curtiss Museum til, dedikert til minne om denne luftfarspioner pioner og har i sine samlinger en fullskala kopi av marinens første fly og mange originale fly utviklet av Curtiss.
Dagens Mercury Corporation er et privateid selskap som har et 150 000 m² stort produksjonsanlegg i New York, med datterselskaper i Florida, Nord-Carolina, Minnesota og Mexico, samt partnerskap i Europa og Asia.  Det er en av de ledende selskaper som er involvert i kontraktsproduksjon, metallproduksjon og montering, og støping av plastprodukter.
Landsbyen var tidligere tilknyttet en jernbane, Bath & Hammondsport i mange år. Sporene ligger fortsatt på plass, men jernbanetrafikken er blitt avviklet.
Marokko under VM i friidrett 2017

Resultater

(q – kvalifisert, NM – intet gyldig resultat, SB – årsbeste)
Yahoo! Messenger

Yahoo! Messenger er en direktemeldingstjeneste. Klientprogramvaren fins i til GNU/Linux, FreeBSD, Microsoft Windows og Macintosh.
Også klienter som Gaim har funksjoner for å benytte denne tjenesten.
9. august

Navnedag

Ronald, Ronny.
Simen Hestnæs

Arcturus

Hestnæs hadde sin første gjesteopptreden i Arcturus på albumet La Masquerade Infernale i 1997, hvor han sang på låtene «Master of Disguise» og «Painting My Horror» i tillegg til «The Chaos Path», som han også komponerte og skrev teksten til. I 2005 ble Hestnæs fast vokalist i Arcturus, etter at Garm forlot bandet i 2003. Arcturus ble det andre bandet som Hestnæs tok over som vokalist i etter Garm. Senere i 2005 slapp Arcturus albumet Sideshow Symhponies, det første studioalbumet uten Garm som vokalist. Simen kom også på Topp-10 lista over beste vokalister i Terrorizer Magazine, og Arcturus kom på topp-10-lista for beste album og beste konsertopptreden. Han var med bandet frem til det ble oppløst i 2007.Arcturus har annonsert nytt album i 2014.

Borknagar / Dimmu Borgir

Etter at Kristoffer Rygg forlot Borknagar i 1997 trengte bandet en vokalist. Rygg introduserte bandet for Hestnæs, som tok jobben som vokalist. Seinere ble han også bassist. Simen gjorde i 1999 en gjesteopptreden på Dimmu Borgirs Spiritual Black Dimensions, og tok seinere over posisjonen som bassist i Dimmu Borgir. Han ble et fullt medlem av Dimmu Borgir, og ga bandet et nytt element ved hjelp av sine rene, nesten operalignende vokaler. I august 2000 forlot Simen Borknagar for å kunne konsentrere seg fullt om Dimmu Borgir. Det har blitt sagt at Borknagars gitarist og frontmann Øystein G. Brun gav Simen et ultimatum; Borkagar eller Dimmu Borgir etter at Borknagars planlagte turné krasjet med Dimmu Borgirs studioplaner. I august 2009 meldte Dimmu Borgir via sin nettside at Hestnæs ikke lengre var medlem av bandet.

Privatliv

Han er gift med Lise Myhre, skaperen av tegneserien Nemi.
Fylt av glede over livets under

Fylt av glede over livets under er en norsk salme, som er skrevet av den norske billedkunstner og salmedikter Svein Ellingsen (1929–) før 1971. Melodien er komponert av Egil Hovland (1924–2013) i 1976.
Salmen er en dåpssalme og handler om dåpens betydning.

Tekst

Ellingsens dåpssalme, som er kanskje hans meste kjente salme, ble skrevet til sønnen Eystins dåp i 1976. I 1969 mistet Svein Ellingsen sin eldste datter, Margrethe, i en ulykke. «Teksten blir skrevet i spennet mellom sorgen og savnet etter Margrethe og gleden over at et nytt barn er på vei». «Fylt av glede over livets under» har derfor en underliggende alvorstone:
Og ved tidens grense lever fortsatt,

dine løftes-ord ved døpefonten,

dåpens lys forblir når livet slukner.». (v5)

Salmen er å finne i den norske salmebok på nummer på nr. 587, under dåp, og i salmeboken fra 1985 på nummer 618. Salmen er oversatt til svensk, dansk, engelsk og tysk